OpenLLM-France/wikimedia huggingface dataset:
# Vincas Kudirka

Vincas Kudirka (Vilkaviškis, 31 de desembre de 1858 - Kudirkos Naumiestis, 16 de novembre de 1899) fou un poeta i metge lituà, i l'autor tant de la música com de la lletra de l'himne nacional lituà, Tautiška giesmė. A Lituània se'l considera com un heroi nacional. Kudirka feia servir noms artístics - V. Kapsas, Paežerių Vincas, Vincas Kapsas, P.Vincas,Varpas, Q.D, K., V.K, Perkūnas
Començà a estudiar història i filosofia a Varsòvia el 1881, però canvià d'objectiu i començà a estudiar medicina l'any següent any. Durant els seus estudis, fou arrestat com a subversiu per tenir una còpia de Das Kapital en el seu poder, i fou expulsat de la Universitat de Varsòvia, tot i que més tard fou readmès. Es graduà en 1889, i treballà com a metge rural a Šakiai i Naumiestis.
Kudirka començà a escriure poesia el 1888. Simultàniament esdevingué més actiu en el moviment del Renaixement nacional lituà. Juntament amb altres estudiants lituans a Varsòvia, fundà la societat secreta Lietuva ("Lituània"). El següent any la societat començà a publicar el diari clandestí Varpas ("La Campana"), que Kudirka editava i on hi va contrubuir en els anys següents. En la tirada número 6 de Varpas, el setembre de 1898, publicà el text de Tautiška Giesmė, que es convertiria oficialment el 1918en l'Himne Nacional lituà, amb música escrita pel mateix Kudirka per a un violí.
Kudirka aportà molt a la cultura lituana, i també publicà una col·lecció de cançons populars lituanes. Fou també un conegut escriptor de sàtires.
Morí de tuberculosi a Naumiestis, el 16 de novembre, de 1899, a l'edat de quaranta anys. La segona meitat de Tautiška Giesmė fou gravat a la seva làpida.
El 5 de juliol de 2009, fou descoberta una estàtua de Vincas Kudirka al costat de l'Avinguda de Gediminas, el carrer principal de la capital, Vílnius. La inauguració del monument per part dels dignataris, incloent-hi el President lituà Valdas Adamkus, coincidí amb les celebracions del mil·lenari del primer esment de Lituània en cròniques oficials.

## Referències

* ↑ «Vincas Kudirka». Lithuanian Classic Literature Anthology. [Consulta: 13 juny 2008].
* ↑ «Vincas Kudirka». A: Encyclopedia Lituanica. 4, 1970-1978 [Consulta: 13 juny 2008].
# Sant Jaume de Cortsaví

Santa Jaume de Cortsaví, o Sant Martí, és l'actual església parròquial de la comuna vallespirenca de Cortsaví, a la Catalunya del Nord. La seva advocació prové de la capella del castell de Cortsaví, ara desapareguda, que feu de parròquia en substitució de la vella església parroquial de Sant Martí.
Està situada en el centre del poble, a llevant del turó que havia acollit el castell.
L'església parroquial actual substituí en el seu moment la capella, ara desapareguda, de Sant Jaume del castell de Cortsaví, la qual havia agafat el relleu, com a temple parroquial, de Sant Martí.

## Bibliografia

* Becat, Joan. «49 - Cortsaví». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Vall 28. Sant Martí de Cortsaví». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Lloret, Teresa; Gual, Raimon. «Cortsaví». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
* Ponsich, Pere; Catafau, Aymat. «Esglésies del Vallespir anteriors al 1300: Cortsaví. Sant Jaume de Cortsaví». A: El Vallespir. El Capcir. El Donasà. La Fenolleda. El Perapertusès. Barcelona: Enciclopèdia Catalana, 1996 (Catalunya romànica, XXV). ISBN 84-412-2514-1.

## Referències

* ↑ L'església de Sant Jaume en els ortofotomapes de l'IGN
# Fòrum Carlemany

El Fòrum Carlemany és una associació empresarial sense ànim de lucre nascuda a Girona l'any 2003, impulsada per un reduït grup d'empreses. Els seus objectius principals són l'excel·lència en la gestió empresarial i promoure la millora contínua de les organitzacions. Un dels seus principals impulsors és l'empresari gironí Jaume Sanabras, fundador de l'empresa Marlex.
A data 2022 està format per cent empreses sòcies de les comarques gironines i 500 directius. La seva presidenta actual és la Sandra Masoliver. Antigament els seus presidents han estat Francesc Bosch (2017-2021), Francesc Planas (2012-2017), Marc Sansalvadó (2008-2012) i Jaume Sanabras (2003-2008).
El 2018 van celebrar els 15 anys de l'organització amb la publicació del llibre "15 anys de compromís empresarial de Fòrum Carlemany", prologat per Joaquim Nadal, i es va nomenar Antoni Bassas soci d'honor de l'entitat.

## Referències

* ↑ Vilanova, Esteve «Fòrum Carlemany - 13 juliol 2018». El Punt Avui.
* ↑ «El Fòrum Carlemany distingeix Sor Lucía Caram i Antoni Bassas». Diari de Girona.
# Llac Naknek

El llac Naknek (en anglès Naknek Lake) és un llac que es troba al troba a sud-oest de l'estat d'Alaska, Estats Units, prop del començament de la península d'Alaska. Situat dins el Parc i Reserva Nacionals de Katmai, el llac fa 64 quilòmetres de llarg per entre 5 i 13 d'ample, sent el més gran del Parc amb 610 km². El llac desguassa cap a la badia de Bristol a través del riu Naknek. L'alçada del llac ha disminuït en els darrers 5.000 anys, per l'efecte d'una morrena glacial, que ha separat el llac Naknek del llac Brooks, alhora que es creà la cascada Brooks fa uns 3.500 anys.
Els primers exploradors russos van informar que el llac s'anomenava Naknek, però més tard van dir que el seu nom era "Akulogak". Ivan Petrof l'anomenà llac Walker, en record a Francis Amasa Walker, superintendent del Cens dels Estats Units de 1880.
El llac és conegut per la pesca esportiva, amb grans captures de salmó reial, salmó vermell, salmó rosat del Pacífic i salmó keta. També abunda la truita arc de Sant Martí per tot el llac, junt amb el lluç de riu, Salvelinus namaycush i la truita alpina. Brooks Camp es troba a la riba del llac, en el punt en què el riu Brooks entra al llac a través d'uns ràpids.

## Referències

* ↑ «Boating». Katmai National Park and Preserve. National Park Service. [Consulta: 24 abril 2014].
* ↑ «Brooks Camp». Katmai National Park and Preserve. National Park Service. [Consulta: 24 abril 2014].
* ↑ 1406799 U.S. Geological Survey Geographic Names Information System: Llac Naknek (en anglès)
* ↑ «Sport Fishing at the Naknek River». Alaska Department of Fish and Game, 01-10-2006. [Consulta: 24 abril 2014].
# Paculla granulosa

Paculla granulosa és una espècie d'aranyes araneomorfes de la família dels pacúlids (Pacullidae). Fou descrita per primera vegada l'any 1881 per T. Thorell. Aquesta espècie és endèmica de Nova Guinea.

## Referències

* 1 2 Thorell, T. (1881). Studi sui Ragni Malesi e Papuani. III. Ragni dell'Austro Malesia e del Capo York, conservati nel Museo civico di storia naturale di Genova. Annali del Museo Civico di Storia Naturale di Genova 17: 1-727.
* 1 2 (anglès) World Spider Catalog: Paculla granulosa Thorell, 1881 en la família Pacullidae +base de dades
# La Mare de Déu de Betlem de Mas Colom

La Mare de Déu de Betlem de Mas Colom és la capella del Mas Colom, en el terme municipal de l'Estany, a la comarca del Moianès.
És una capella petita, d'una sola nau, al nord-oest del mas Colom.

## Referències

* ↑ GAVÍN, Josep M. "Bages 5". A: Inventari d'esglésies. Barcelona: Artestudi Edicions i Arxiu Gavín, 1979. ISBN 84-85180-18-6

## Enllaços externs

* Betlem en el seu entorn, a l'Institut Cartogràfic de Catalunya
# Blécourt

* Per a altres significats, vegeu «Blécourt (Nord)».
Blécourt és un comú francès al departament de l'Alt Marne (regió de Gran Est). L'any 2007 tenia 109 habitants.

## Demografia
### Població

El 2007 la població de fet de Blécourt era de 109 persones. Hi havia 44 famílies de les quals 8 eren unipersonals (8 homes vivint sols), 24 parelles sense fills i 12 parelles amb fills.
La població ha evolucionat segons el següent gràfic:

### Habitatges

El 2007 hi havia 56 habitatges, 46 eren l'habitatge principal de la família, 5 eren segones residències i 5 estaven desocupats. 55 eren cases i 1 era un apartament. Dels 46 habitatges principals, 40 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia tres cambres, 12 en tenien quatre i 33 en tenien cinc o més. 39 habitatges disposaven pel capbaix d'una plaça de pàrquing. A 19 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Blécourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 4 |
| 0 | 65 a 69 | 4 |
| 8 | 60 a 64 | 8 |
| 0 | 55 a 59 | 4 |
| 0 | 50 a 54 | 4 |
| 12 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 4 |
| 8 | 25 a 29 | 8 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 70 persones, 49 eren actives i 21 eren inactives. De les 49 persones actives 47 estaven ocupades (26 homes i 21 dones) i 2 estaven aturades (2 dones i 2 dones). De les 21 persones inactives 7 estaven jubilades, 6 estaven estudiant i 8 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses de fabricació d'altres productes industrials, 1 d'una empresa de construcció, 1 d'una empresa financera i 1 d'una empresa de serveis.
L'únic servei als particulars que hi havia el 2009 era un paleta.

## Poblacions properes

El següent diagrama mostra les poblacions més properes.

## Notes

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune. Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Reseda (Los Angeles)

Reseda és un barri de la Vall de San Fernando de la ciutat de Los Angeles, Califòrnia. L'àrea estava originalment habitada pels natius americans dels Estats Units, de la tribu tongva, que vivia a prop del riu Los Angeles.
El Districte Escolar Unificat de Los Angeles (LAUSD) gestiona escoles públiques. Reseda té les escoles preparatòries de Reseda (Reseda High School) i Grover Cleveland (Cleveland High School).

## Enllaços externs

* The Reseda Neighborhood Council
* Americassuburb.com: historical blog that catalogs early valley history Arxivat 2011-03-18 a Wayback Machine.
* Community news, trivia, photos and links Arxivat 2009-03-08 a Wayback Machine.
* Reseda High School History, Class of 1969, & links to other classes

## Referències

* ↑ Culver, Lawrence. The Frontier of Leisure: Southern California and the Shaping of Modern America, 2010. ISBN 9780195382631.
# Sant Pere de les Cigales

Sant Pere de les Cigales, o Sant Pere d'Oriols, és la capella de la masia de la Torre d'Oriols, del terme municipal Santa Maria d'Oló, a la comarca del Moianès.
És una petita capella d'una sola nau, construïda vers el segle xviii. Està situada a 525 metres a l'oest-sud-oest de la masia de la Torre d'Oriols, dalt d'un turonet, a prop del límit nord-oest del terme municipal i del termenal amb Sant Feliu Sasserra.

## Bibliografia

* GAVÍN, Josep M. "Bages 5". A: Inventari d'esglésies. Barcelona: Artestudi Edicions i Arxiu Gavín, 1979. ISBN 84-85180-18-6.

## Enllaços externs

* La Torre d'Oriols en el seu entorn, a l'Institut Cartogràfic de Catalunya
# Fòrum Cívic Guineà-Socialdemocràcia

El Fòrum Cívic Guineà-Socialdemocràcia (portuguès: Fórum Cívico Guineense-Social Democracia) és un partit polític de Guinea Bissau.

## Història

El partit va ser fundat per Antonieta Rosa Gomes el 23 de febrer de 1991 a Brasil. Va ser legalitzat el 31 de març de 1994, i es va presentar a les eleccions generals de 1994. Gomes va ser l'única candidata femenina, i va rebre l'1,8% dels vots i acabà últim. En les eleccions parlamentàries el partit va rebre tan sols el 0,1% dels vots i no va poder obtenir un escó a l'Assemblea Nacional Popular.
A les eleccions generals de 1999 el partit no es presentà a les legislatives, però va presentar Gomes com a seu candidat presidencial. De nou, l'única dona candidata, que va acabar en l'últim lloc amb el 0,8% dels vots. A les eleccions parlamentàries de 2004 el partit va rebre l'1% dels vots, però una vegada més no va poder obtenir escó. Gomes va seguir sent candidata del partit per a les eleccions presidencials de 2005, però va rebre només el 0,4% dels vots.
El partit no va participar en les eleccions de 2008, 2009 o 2012, però va donar suport al cop d'Estat de 2012. La participació del partit a les eleccions generals de 2014 Fou rebutjada per la Cort Suprema.

## Referències

* 1 2 3 Peter Karibe Mendy (2013) Historical Dictionary of the Republic of Guinea-Bissau, Scarecrow Press, p181
* ↑ GUINÉ-BISSAU: SUPREMO “CHUMBA” OITO CANDIDATURAS PRESIDENCIAIS E SETE PARTIDOS Arxivat 2014-04-21 a Wayback Machine. A Nação, 16 Març 2014
# Via d'escapament

Una via d'escapament és un tram curt de via de tren utilitzat per alliberar una locomotora en una estació de tren o per poder maniobrar fora de la via principal.
Una via d'escapament terminal és un petit tram que permet una locomotora a desacoblar-se del seu tren, seguir endavant, i després fer marxa enrere per una via paral·lela. Aquestes vies d'escapament s'instal·len típicament en una estació per permetre la locomotora d'un tren que arriba a l'estació situar-se a l'extrem oposat del seu tren, de manera que llavors pot arrossegar el mateix tren fora de l'estació en sentit contrari.
D'altra banda, un bucle d'inversió de sentit o bucle de maniobra és un tram curt de via paral·lel i connectat a la via principal que permet que un tren pugui canviar el sentit de marxa a una estació sense ocupar la via de rodatge principal.

## Referències

* ↑ Ellis' Railway Encyclopaedia, pàgina 307
# Pacuvis

Els Pacuvis (Pacuvii) eren els membres d'una família notable de Campània.
Es mencionen al temps de la Segona Guerra Púnica amb Pacuvi Calavi, que va convèncer els habitants de Càpua de recolzar Hanníbal. Alguns romans també van portar el nom als darrers temps de la república i sota l'imperi, encara que pocs van destacar.
Els principals Pacuvii van ser:
* Marc Pacuvi, poeta tràgic romà.
* Sext Pacuvi, tribú de la plebs el 27 aC.

## Referències

* ↑ [https://quod.lib.umich.edu/m/moa/acl3129.0003.001/89?page=root;rgn=full+text;size=100;view=image;q1=PacuviiSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 81. ]
# Viòus

Viòus en la Val (en francès Viols-en-Laval) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Partit Comunista del Nepal (Amatya)

Partit Comunista del Nepal (Amatya) fou un partit polític del Nepal.
Va continuar el Partit Comunista del Nepal però el líder de la facció pro soviètica Keshar Jung Rayamjhi, fou expulsat i va fundar un nou partit el 1962. El 1989 va entrar al Front Unit de l'Esquerra. Va fracassar a les eleccions de 1991 al no obtenir cap diputat. Unit a les altres faccions va formar part per poc temps del Partit Comunista del Nepal (Unitat) però la unió va durar poc. El 1994 es va integrar al Partit Comunista del Nepal (Unificat Marxista-Leninista)
# Gavina capgrisa

La gavina capgrisa (Chroicocephalus cirrocephalus) és una espècie d'ocell de la família dels làrids (Laridae) que habita costes, rius i llacs de la major part de l'Àfrica subsahariana i Madagascar, i a l'Amèrica del Sud, a la costa peruana i des del Paraguai i sud del Brasil cap al sud fins a l'Uruguai i nord-est de l'Argentina.

## Referències

* ↑ Gavina capgrisa a CERCATERM Rev. 19/03/2012
# Relativitat

«Relativitat» té aquests significats:
* Relativitat doblement especial o relativitat especial deformada – és una teoria modificada de relativitat especial en la que hi ha un observador-velocitat màxima independent i també un observador-escala d'energia màxima independent i escala de longitud mínima (el Planck energia i Planck longitud)
* Relativitat d'escala, teoria física desenvolupada inicialment per Laurent Nottale, que amplia la relativitat especial i general amb una nova formulació d'invariància d'escala que preserva una longitud de referència, que és la longitud de Planck
* Relativitat especial, teoria especial de la relativitat o relativitat restringida, va ser publicada per Albert Einstein el 1905, i descriu la física del moviment en absència de camps gravitacionals
* Relativitat Galileana, principi segons el qual «dos sistemes de referència en moviment relatiu de translació rectilínia uniforme són equivalents des del punt de vista mecànic; és a dir, els experiments mecànics es desenvolupen de la mateixa manera en tots dos, i les lleis de la mecànica són les mateixes»
* Relativitat general, o teoria de la relativitat general, teoria geomètrica de la gravitació publicada per Albert Einstein
* Teoria de la relativitat, teories que Albert Einstein va publicar entre 1905 i 1916, que tenen en comú el principi de relativitat, que afirma que les lleis de la física són les mateixes per a tots els observadors
# Pahang

Pahang (Jawi: ڨهڠ) és l'estat més gran de Malàisia peninsular, que ocupa la major part dels marges del riu Pahang. Limita al nord amb Kelantan, a l'oest amb Perak, Selangor, i Negri Sembilan, al sud amb Johor I a l'est amb Terengganu i el Mar de la Xina.
La capital de l'estat és Kuantan, i la seu reial és Pekan. Altres ciutats importants són Kuala Lipis i Temerloh
El nom àrab honorific de Pahang és Darul Makmur ("Residència de tranquil·litat").
La composició ètnica és 1,000,000 malai + Bumiputra, 233,000 xinès, 68,500 indis, 13,700 altres, i 68,000 no ciutadans.
# Benitaia

Benitaia és un poble valencià, que forma part del municipi de la Vall de Gallinera.

## Història

Citada en documentació antiga com a Benitahar, Benitaher, Benitaer, Benitalla o Benitaya. La primera documentació escrita data del cens de 1369 i prové del nom de família àrab Bani Tàhir. Benitaia està composta per tres carrers, el de Dalt, el d'Enmig i el de Baix. A escassos metres de Benitaia es troba el Calvari, la Font de l'Hort i les restes de l'antic convent fransciscà. Des d'allà es pot observar l'alineació solar de la Penya Foradà, fenomen que es remunta a l'any 1611, dos anys després de l'expulsió dels moriscos, quan els franciscans construïren un convent amb el patrocini del duc de Gandia i volgueren que s'ubicara en el lloc precís on, coincidint amb el dia de la celebració del seu patró sant Francesc d'Assís, el 4 d'octubre, els rajos del Sol travessen la Foradà i il·luminen el lloc on estava el convent. Eixa alineació solar es repetix cada mes de març, al voltant del dia 8.
El 1602 tenia 12 focs. El 1535 s'agrega a la parròquia d'Alpatró, i posteriorment, a la de Benissivà.

## Referències

* 1 2 3 «Benitaia». Gran Enciclopèdia Catalana. Barcelona: Grup Enciclopèdia Catalana.
# Rasa de Cal Belluga

La Rasa de Cal Belluga és un torrent afluent per la dreta del Torrent Mal que neix al terme municipal de Montmajor (Berguedà) i fa bona part del seu recorregut pel terme municipal de Navès (Solsonès).

## Termes municipals per on transcorre

Des del seu naixement, la rasa de Cal Belluga passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Montmajor | 453 | 17,24% |
| Per l'interior del municipi de Navès | 2.174 | 82,76% |

## Xarxa hidrogràfica

La xarxa hidrogràfica de la rasa de Cal Belluga està integrada per un total de 6 cursos fluvials. D'aquests, 3 són subsidiaris de 1r nivell i 2 ho són de 2n nivell. La totalitat de la xarxa suma una longitud de 4.828 m dels quals 2.484 (51,5%) transcorren pel terme municipal de Navès i els 2.344 restants (48,5%) ho fan pel terme municipal de Montmajor.
Xarxa hidrogràfica de la Rasa de Cal Belluga :
| Nom/Codi del corrent fluvial | Coordenades del seu origen | longitud (en metres) |
| Rasa de Cal Belluga | 42° 1′ 21.32″ N, 1° 42′ 18.08″ E﻿ / ﻿42.0225889°N,1.7050222°E﻿ / 42.0225889; 1.7050222 | 2.627 |
| D1 | Xarxa de la Rasa de Comaders | 1.819 |
| D2 | 42° 0′ 40.61″ N, 1° 42′ 6.067″ E﻿ / ﻿42.0112806°N,1.70168528°E﻿ / 42.0112806; 1.70168528 | 104 |
| E1 | 42° 0′ 28.87″ N, 1° 42′ 17.95″ E﻿ / ﻿42.0080194°N,1.7049861°E﻿ / 42.0080194; 1.7049861 | 206 |

## Perfil del seu curs

Perfil del curs de la Rasa de Cal Belluga :
| Recorregut (en m.) | Altitud (en m.) | Pendent |
| 0 | 861 | - |
| 250 | 844 | 6,8% |
| 500 | 827 | 6,8% |
| 750 | 813 | 9,6% |
| 1.000 | 782 | 12,4% |
| 1.250 | 758 | 9,6% |
| 1.500 | 742 | 6,4% |
| 1.750 | 731 | 4,4% |
| 2.000 | 719 | 4,8% |
| 2.250 | 707 | 4,8% |
| 2.500 | 695 | 4,8% |
| 2.627 | 690 | 3,9% |

## Referències

* 1 2 3 4 5 Mapa de l'ICC
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Magria

Magria (en francès Magrie) és un municipi del departament de l'Aude, a la regió d'Occitània.
# Refugi Solvay

El Refugi Solvay (Alemany: Solvayhütte) és un refugi de muntanya situat a 4.003 msnm, a la cresta nord-est (aresta Hörnli) del mont Cerví, prop del poble de Zermatt, al cantó del Valais, Suïssa. És el refugi de muntanya a més altitud dels pertanyents al Club Alpí Suís. Només es pot utilitzar en cas d'emergència. Se situa a la mateixa cresta per on passa la ruta normal al cim (que comença al Refugi Hörnli. Disposa de 10 places i un ràdio-telèfon d'emergència.
El seu nom fa homenatge a Ernest Solvay, químic i industrial belga.

## Referències

* ↑ «Solvayhütte» (en alemany). zermattportal.de. Arxivat de l'original el 14 de setembre 2010. [Consulta: 4 maig 2013].
* ↑ «Solvayhütte Solvayhütte». vs-wallis.ch. [Consulta: 14 juliol 2010].
* ↑ «Matterhorn-Besteigung (Hörnligrat; 4478 m)». alpenverein.at. Arxivat de l'original el 2010-09-14. [Consulta: 14 juliol 2010].
* ↑ «Souverän auch im Fels» (en alemany). Neuen Zürcher Zeitung, 27 agost 2010=. [Consulta: 4 maig 2013].

## Enllaços externs

* Solvayhütte (alemany)
* An der Solvayhütte (alemany)
# Paha

Paha (del finès; en català: dolent) és un esperit demoníac de la mitologia finesa. És un seguidor de Lempo, el déu de la malícia. Quan Väinämöinen lluitava contra els dimonis, Paha, juntament amb Hiisi, van fer que Väinämöinen es lesionés amb la seva pròpia destral.

## Referències

* ↑ Kalevala: das finnische Epos des Elias Lönnrot ; [vollständiger Text]. Duenndruck-Ausg. München: Dt. Taschenbuch-Verl, 1979. ISBN 978-3-446-11252-0.